	







ประกาศเทศบาลตำบลไร่เก่า
เรื่อง  รับสมัครบุคคลเพื่อการสรรหาและการเลือกสรรบุคคลเป็นพนักงานจ้าง
ของเทศบาลตำบลไร่เก่า
****************

	ด้วยเทศบาลตำบลไร่เก่า ประสงค์จะรับสมัครบุคคลเพื่อการสรรหาและการเลือกสรรบุคคลเป็นพนักงานจ้าง ฉะนั้น อาศัยอำนาจตามความในประกาศคณะกรรมการพนักงานเทศบาลจังหวัดประจวบคีรีขันธ์       เรื่อง หลักเกณฑ์เกี่ยวกับพนักงานจ้าง ลงวันที่ ๒๙ มิถุนายน ๒๕๔๗ และที่แก้ไขเพิ่มเติม ข้อ ๕,๖,๙,๑๘ และ ๑๙      จึงประกาศรับสมัครบุคคลเพื่อการสรรหาและการเลือกสรรบุคคลเป็นพนักงานจ้าง โดยมีรายละเอียด ดังนี้  

		๑. ประเภทของพนักงานจ้าง ชื่อตำแหน่ง และรายละเอียดการจ้าง
                        1.1 พนักงานจ้างทั่วไป  สังกัด กองช่าง	ตำแหน่ง คนงาน			จำนวน 	1  อัตรา
    1.2 พนักงานจ้างตามภารกิจ  สังกัด กองช่าง ตำแหน่ง ผู้ช่วยวิศวกรโยธา	จำนวน	1  อัตรา
		รายละเอียดแต่ละตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้

	๒. คุณสมบัติทั่วไป และคุณสมบัติเฉพาะตำแหน่งสำหรับตำแหน่งของผู้มีสิทธิสมัครเข้ารับการสรรหาและการเลือกสรร
		    ๒.๑ คุณสมบัติทั่วไป
			  ผู้ซึ่งจะได้รับการจ้างเป็นพนักงานจ้างต้องมีคุณสมบัติ และไม่มีลักษณะต้องห้าม ดังต่อไปนี้
		(๑) 	มีสัญชาติไทย
   		(๒)	มีอายุไม่ต่ำกว่าสิบแปดปี  และไม่เกินหกสิบปีบริบูรณ์ในวันสมัคร
      		(๓)	ไม่เป็นบุคคลล้มละลาย 
                           (๔)	ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล ดังนี้
			    (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
			    (ข)  วัณโรคในระยะอันตราย
			    (ค)  โรคเท้าช้างในระยะที่ปรากฏอาการเป็นที่รังเกียจแก่สังคม
			    (ง)   โรคพิษสุราเรื้อรัง
		(๕) 	ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ ในพรรคการเมือง
		(๖) 	ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
		(๗)	ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
         	 	(๘)	ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ  หรือหน่วยงานอื่นของรัฐ

		   ๒.๒ คุณสมบัติเฉพาะสำหรับตำแหน่ง
	          คุณสมบัติเฉพาะสำหรับตำแหน่งของพนักงานจ้างให้เป็นไปตาม (ผนวก ก.) เอกสารแนบท้ายประกาศนี้ 
 	๓. การรับสมัคร
		๓.๑ วัน  เวลา  และสถานที่รับสมัคร
		ผู้ประสงค์จะสมัครเข้ารับการสอบเพื่อสรรหาและเลือกสรรบุคคลเป็นพนักงานจ้าง สามารถติดต่อ ขอใบสมัครและยื่นใบสมัครด้วยตนเองได้ที่ งานการเจ้าหน้าที่ สำนักปลัดเทศบาล เทศบาลตำบลไร่เก่า อำเภอสามร้อยยอด จังหวัดประจวบคีรีขันธ์ ตั้งแต่วันที่ 18 - 27 พฤษภาคม 2569  เวลา ๐๘.๓๐ - ๑๖.๓๐ น. ในวันและเวลาราชการ หรือสอบถามรายละเอียดได้ที่หมายเลขโทรศัพท์ ๐-๓๒๖๘-๙๐๑๔ ต่อ 105 ทั้งนี้  เทศบาลตำบลไร่เก่า ไม่รับสมัครคัดเลือกและไม่ให้เข้าคัดเลือกสำหรับพระภิกษุสามเณร ตามหนังสือสำนักงาน ก.ท. ที่ สร ๐๙๐๔/ว ๙ ลงวันที่ ๑๗ พฤศจิกายน พ.ศ. ๒๕๑๐ และตามหนังสือสำนักงาน ก.ท. ด่วนมาก ที่ มท ๐๓๑๑/ว ๕๖๒๖  ลงวันที่ ๒๓ มกราคม พ.ศ. ๒๕๒๑
		๓.๒  เอกสารและหลักฐานที่ต้องนำมายื่นพร้อมใบสมัคร
			ผู้ประสงค์จะสมัครให้ยื่นใบสมัครพร้อมหลักฐานด้วยตนเองต่อเจ้าหน้าที่รับสมัคร ดังต่อไปนี้
		๓.๒.๑  สำเนาปริญญาบัตร สำเนาประกาศนียบัตรหรือสำเนาทะเบียนแสดงผลการเรียน อย่างใดอย่างหนึ่งที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ ซึ่งเป็นหลักฐานทางการศึกษา      		                                                                            จำนวน   ๑   ฉบับ
๓.๒.๒  สำเนาบัตรประจำตัวประชาชน			     จำนวน   ๑   ฉบับ 
 		๓.๒.๓  สำเนาทะเบียนบ้าน				     จำนวน   ๑   ฉบับ
 		๓.๒.๔  ใบรับรองแพทย์ที่ออกให้ไม่เกิน ๑ เดือน ก่อนถึงวันสมัคร แสดงว่าไม่เป็นโรค
ที่ต้องห้ามตามกฎ ก.พ. (พ.ศ. ๒๕๓๕) 				                          จำนวน   ๑   ฉบับ
๓.๒.๕  รูปถ่ายหน้าตรงไม่สวมหมวก และไม่สวมแว่นตาดำ ขนาด ๑ นิ้ว  ถ่ายครั้งเดียวกัน 
(ถ่ายไม่เกิน ๖ เดือน)	                                                                              จำนวน   ๓   รูป
๓.๒.๖  สำเนาหลักฐานอื่น ๆ เช่น ทะเบียนสมรส  ใบเปลี่ยนชื่อ – สกุล (ถ้ามี)  			     					               จำนวน   ๑   ฉบับ 
		๓.๓ 	ค่าธรรมเนียมในการสมัคร
		       อัตราค่าธรรมเนียมคนละ  100.-  บาท โดยชำระค่าธรรมเนียมในวันสมัครสอบ
			๓.๔  เงื่อนไขการสมัคร 
		     ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไป และมีคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น
	๔. ประกาศรายชื่อผู้มีสิทธิเข้ารับการสรรหาและเลือกสรร
				เทศบาลตำบลไร่เก่า จะประกาศรายชื่อผู้มีสิทธิเข้ารับการสรรหาและเลือกสรรบุคคลเป็นพนักงานจ้าง ให้ทราบ ในวันที่ 29 พฤษภาคม 2569  ณ สำนักงานเทศบาลตำบลไร่เก่า อำเภอสามร้อยยอด จังหวัดประจวบคีรีขันธ์ (บอร์ดประชาสัมพันธ์หน้าสำนักงาน) หรือทางเว็บไซต์ http://www.raikaocity.go.th 

	๕. วัน  เวลา  และสถานที่ดำเนินการสรรหาและเลือกสรร
	    เทศบาลตำบลไร่เก่า จะดำเนินการสรรหาและเลือกสรรบุคคลเป็นพนักงานจ้าง ในวันที่ 4 มิถุนายน ๒๕๖9  ณ  ห้องประชุมสำนักงานเทศบาลตำบลไร่เก่า อำเภอสามร้อยยอด จังหวัดประจวบคีรีขันธ์  
๖. หลักเกณฑ์และวิธีการเลือกสรร
  ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศนี้
				๗. เกณฑ์การตัดสิน
	    ผู้ที่ถือว่าเป็นผู้ผ่านการสรรหาและเลือกสรรจะต้องเป็นผู้ที่ได้รับคะแนนในการประเมินสมรรถนะ  แต่ละภาคไม่ต่ำกว่าร้อยละ ๖๐  โดยการดำเนินการจัดจ้างจะเป็นไปตามลำดับคะแนนที่สอบได้   ดังนี้
๗.๑ ถ้าคะแนนรวมเท่ากันจะพิจารณาจากผู้ที่ได้คะแนนประเมินสมรรถนะ (สอบสัมภาษณ์)มากกว่าอยู่ในลำดับที่สูงกว่า
๗.๒ ถ้าคะแนนประเมินสมรรถนะ (สอบสัมภาษณ์) เท่ากันจะพิจารณาจากผู้ที่ได้คะแนนประเมินสมรรถนะ (สอบข้อเขียน) มากกว่าอยู่ในลำดับที่สูงกว่าก่อน
๗.๓  ถ้าคะแนนประเมินสมรรถนะทั้ง ๒ เท่ากันให้พิจารณาจากผู้สมัครลำดับต้นเป็นผู้อยู่ในลำดับ
ที่สูงกว่า
๘. การประกาศรายชื่อและการขึ้นบัญชีรายชื่อผู้ผ่านการเลือกสรร
		    8.1 เทศบาลตำบลไร่เก่า จะประกาศรายชื่อผู้ผ่านการเลือกสรรบุคคลเป็นพนักงานจ้าง  โดยเรียงลำดับคะแนนจากมากไปหาน้อย เฉพาะในรายที่ผ่านการเลือกสรร ในวันที่ 8 มิถุนายน 2569  ณ สำนักงานเทศบาลตำบลไร่เก่า อำเภอสามร้อยยอด จังหวัดประจวบคีรีขันธ์ (บอร์ดประชาสัมพันธ์หน้าสำนักงาน) หรือทางเว็บไซต์ http://www.raikaocity.go.th  โดยบัญชีรายชื่อดังกล่าว ให้เป็นอันยกเลิกหรือสิ้นสุดไป เมื่อการสรรหาและเลือกสรรครบกำหนด ๑ ปี นับแต่วันที่ประกาศขึ้นบัญชีรายชื่อผู้ผ่านการสรรหาและเลือกสรร 
		   8.2 การสรรหาและเลือกสรรในครั้งนี้ ผู้สมัครได้ตรวจสอบและรับรองตนเองว่ามีคุณสมบัติทั่วไปและมีคุณสมบัติเฉพาะตำแหน่งตามที่ประกาศรับสมัคร หากตรวจสอบภายหลังปรากฎว่า ผู้สมัครรายใดมีคุณสมบัติไม่ครบถ้วน หรือไม่ถูกต้อง เทศบาลตำบลไร่เก่าจะถือว่าเป็นผู้ขาดคุณสมบัติในการสมัคร และขอสงวนสิทธิในการสรรหาและเลือกสรร และจะยกเลิกสัญญาจ้างในกรณีที่ได้ทำสัญญาจ้างแล้ว
		   8.3 ผ่านการสรรหาและเลือกสรรตามเกณฑ์การตัดสิน และถึงลำดับที่ได้รับการบรรจุแต่งตั้ง หากมีวุฒิการศึกษาสูงกว่าที่ได้กำหนดไว้ในประกาศนี้ จะนำมาเพื่อเรียกร้องสิทธิใดๆ เพื่อประโยชน์ของตนเองไม่ได้

	๙. การจัดทำสัญญาจ้างผู้ผ่านการเลือกสรร
		    ผู้ผ่านเกณฑ์การสรรหาและเลือกสรรเป็นพนักงานจ้าง เทศบาลตำบลไร่เก่า จะดำเนินการบรรจุแต่งตั้งเมื่อได้รับความเห็นชอบจากคณะกรรมการพนักงานเทศบาลจังหวัดประจวบคีรีขันธ์ และได้รับการแต่งตั้งจากนายกเทศมนตรีตำบลไร่เก่าแล้ว โดยจะทำสัญญาจ้างตามระยะเวลาจ้างตามระเบียบฯ ที่เกี่ยวข้อง 
	จึงประกาศให้ทราบโดยทั่วกัน
                                     ประกาศ  ณ  วันที่  5  พฤษภาคม พ.ศ. ๒๕69



                                                                   (นายกำพล  เต็งประเสริฐ)
                                                                  นายกเทศมนตรีตำบลไร่เก่า

ผนวก ก
เอกสารแนบท้ายประกาศเทศบาลตำบลไร่เก่า  
เรื่อง  รับสมัครบุคคลเพื่อการสรรหาและการเลือกสรรบุคคลเป็นพนักงานจ้าง ของเทศบาลตำบลไร่เก่า
ลงวันที่  5  พฤษภาคม พ.ศ. ๒๕๖9
	
1. ประเภทพนักงานจ้างทั่วไป  
ตำแหน่ง คนงาน 
1. ลักษณะงานและหน้าที่ความรับผิดชอบของตำแหน่ง
      		     มีความสามารถที่จะปฏิบัติงานตามที่จ้างได้ โดยปฏิบัติงานที่ต้องใช้แรงงานทั่วไป มีลักษณะงานเป็นการใช้แรงกาย ซึ่งไม่ต้องใช้ความรู้ หรือมีทักษะเฉพาะด้านในการปฏิบัติงาน และปฏิบัติหน้าที่อื่น ตามที่ได้รับมอบหมาย		     
2. คุณสมบัติเฉพาะสำหรับตำแหน่ง
     		      มีความเหมาะสมในการปฏิบัติงานในหน้าที่ของตำแหน่ง
3. ค่าตอบแทน  เดือนละ  9,000.-บาท และเงินเพิ่มการครองชีพชั่วคราวตามที่กฎหมาย    
กำหนด
4. หลักเกณฑ์และวิธีการเลือกสรร
  ผู้สมัครต้องได้รับการประเมินสมรรถนะตามหลักเกณฑ์ ดังนี้
	สมรรถนะ
	คะแนนเต็ม
	วิธีการประเมิน

	๑. ความรู้ 
    ๑.๑ ความรู้ความสามารถทั่วไป
    ๑.๒ ความรู้เกี่ยวกับงานในหน้าที่

	50

	โดยวิธีการสัมภาษณ์

	๒. ความสามารถหรือทักษะเฉพาะ
    ๒.๑ ความสามารถหรือทักษะการปฏิบัติงานในหน้าที่
    ๒.๒ ความสามารถหรือทักษะที่สนับสนุนการปฏิบัติงานในหน้าที่

	50
	โดยวิธีการสัมภาษณ์

	3. คุณสมบัติส่วนบุคคล
    3.๑ บุคลิกภาพ ท่วงทีวาจา
    3.๒ ความคิดริเริ่มและปฏิภาณไหวพริบ
    3.3 ทัศนคติ แรงจูงใจ
    3.4 การตัดสินใจและการแก้ไขปัญหาเฉพาะหน้า
    3.5 ความรู้ความสามารถพิเศษ

	100
	โดยวิธีการสัมภาษณ์












ผนวก ก
เอกสารแนบท้ายประกาศเทศบาลตำบลไร่เก่า  
เรื่อง  รับสมัครบุคคลเพื่อการสรรหาและการเลือกสรรบุคคลเป็นพนักงานจ้าง ของเทศบาลตำบลไร่เก่า
ลงวันที่  5 พฤษภาคม  พ.ศ. ๒๕๖9

2. ประเภท พนักงานจ้างตามภารกิจ 
ตำแหน่ง ผู้ช่วยวิศวกรโยธา สังกัด กองช่าง จำนวน 1 อัตรา
1. คุณสมบัติเฉพาะตำแหน่งและลักษณะงาน  
หน้าที่และความรับผิดชอบหลัก
           ปฏิบัติงานในฐานะผู้ปฏิบัติงานระดับต้น ที่ต้องใช้ความรู้ ความสามารถทางวิชาการในการทำงาน ปฏิบัติงานเกี่ยวกับวิศวกรรมโยธา ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมายโดยมีลักษณะงานที่ปฏิบัติในด้านต่าง ๆ ดังนี้
๑. ด้านการปฏิบัติการ
                     ๑.๑ สำรวจ ศึกษา วางแผน วิเคราะห์ วิจัย ออกแบบ คำนวณ ประมาณราคา ควบคุมงานก่อสร้าง งานบำรุง งานบูรณะซ่อมแซม งานอำนวยความปลอดภัย งานผังเมืองหรืองานอื่นใดที่เกี่ยวข้องกับวิศวกรรมโยธาและโครงสร้างพื้นฐาน เพื่อให้เป็นไปตามหลักวิชาการ กฎหมายที่เกี่ยวข้อง
           ๑.๒ รวบรวมข้อมูล วิเคราะห์ เสนอปรับปรุงงาน และสรุปข้อมูลเกี่ยวกับงานวิศวกรรมเครื่องกล เพื่อให้งานมีคุณภาพมีคุณภาพและประสิทธิภาพที่ดีตรวจสอบ แบบแปลน โครงสร้าง สภาพการใช้งานของอาคารหรือโครงสร้างพื้นฐาน เพื่อให้เกิดความปลอดภัย
            ๑.๓ สำรวจ ออกแบบ เขียนแบบ และวางผังโครงการ และโครงสร้างทางวิศวกรรมโยธาต่างๆ เช่น อาคาร ถนน สะพาน ชลประทาน เป็นต้น เพื่อให้ได้แผนผังโครงการ และโครงสร้างที่ถูกต้องเหมาะสม และสอดคล้องตามมาตรฐานงานวิศวกรรมโยธา
            ๑.๔ คำนวณโครงสร้างทางวิศวกรรมโยธา ประมาณราคา และจัดทำราคากลาง เพื่อเป็นข้อมูลประกอบการตั้งงบประมาณในการดำเนินงานด้านวิศวกรรมโยธาได้อย่างเพียงพอ คุ้มค่า และเกิดประโยชน์อย่างสูงสุด
                      ๑.๕ ศึกษา สำรวจ จัดทำเอกสาร และสะปรุปรายงานต่างๆ ที่เกี่ยวข้องต้านวิกรรมโยธา รวมทั้งฐานข้อมูลด้านวิศวกรรมโยธา เพื่อเป็นข้อมูลที่เป็นประโยชน์ในการปรับปรุง และพัฒนางานด้านวิศวกรรมโยธาให้มีประสิทธิภาพมากขึ้น
                      1.6 วิเคราะห์ ทดลอง และทดสอบคุณสมบัติของวัสดุ อุปกรณ์ และเครื่องมือต่างๆ ที่ใช้ในงานวิศวกรรมโยธา เพื่อให้ได้วัสดุ อุปกรณ์ และเครื่องมือต่างๆ ที่ใช้ในงานวิศวกรรมโยธาที่มีคุณภาพ และเป็นไปตามมาตรฐาน และข้อกำหนดตามสัญญา
                     ๑.๗ ศึกษา วิเคราะห์ข้อมูลเพื่อ กำหนด กฎ ระเบียบ มาตรฐาน มาตรการ ที่เกี่ยวข้องกับวิศวกรรมโยธา และโครงสร้างพื้นฐาน
                     ๑.๘ ศึกษา วิจัย และทดสอบวัสดุ ที่ใช้ในงานด้านวิศวกรรมโยธาและโครงสร้างพื้นฐานเพื่อให้มีความมั่นคง แข็งแรง ปลอดภัยและประหยัดงบประมาณ
                     ๑.๙ ตราจสอบสัญญาก่อสร้าง บำรุง บูรณะซ่อมแซมแชมและอำนวยความปลอดภัยรวมถึงการแก้ไขสัญญางานวิศวกรรมโยธา เพื่อให้งานมีคุณภาพเป็นไปตามมาตรฐานและข้อกำหนด
                     ๑.๑๐ ให้ความรู้ด้านวิศวกรรมโยธาแก่บุคลากร ประชาชน และหน่วยงานต่างๆ ที่เกี่ยวข้อง เพื่อให้มีความรู้และความเข้าใจที่ถูกต้อง และสามารถนำไปปฏิบัติประยุกต์ใช้ให้เกิดประโยชน์ในการปฏิบัติงาน
                     ๑.๑๑ ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ ที่เกี่ยวข้องกับงานวิศวกรรมโยธา เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด

2. ด้านการวางแผน
                     วางแผนการทำงานด้านวิศวกรรมโยธาตามที่ได้รับมอบหมาย หรือร่วมดำเนินวางแผนการทำงานของหน่วยงาน โครงการ หรือกิจกรรมต่างๆ ที่เกี่ยวข้อง เพื่อให้การดำเนินงานด้านวิศวกรรมโยธาเป็นไปตามเป้าหมาย และผลสัมฤทธิ์ที่กำหนดไว้
๓. ด้านการประสานงาน
                     ๓.๑ ประสานการทำงานร่วมกันทั้งภายในและภายนอกทีมงานหรือหน่วยงาน เพื่อให้เกิดความร่วมมือและผลสัมฤทธิ์ตามที่กำหนดไว้
          ๓.๒ ประสานงานด้านวิศวกรรมโยธากับหน่วยงานอื่นๆ ที่เกี่ยวข้อง เพื่อสนับสนุนการดำเนินงานด้านวิศวกรรมโยธาให้มีความสะดวก เรียบร้อย และราบรื่น
                     ๓.๓ ชี้แจงและให้รายละเอียดเกี่ยวกับข้อมูล ข้อเท็จจริง แก่บุคคลหรือหน่วยงานที่เกี่ยวข้อง เพื่อสร้างความเข้าใจหรือความร่วมมือในการดำเนินงานตามที่ได้รับมอบหมาย
4. ด้านการบริการ
                     4.1 ให้คำแนะนำ ชี้แจง ตอบปัญหาและเผยแพร่ข้อมูลข่าวสารเกี่ยวกับงานวิศวกรรมโยธาและโครงสร้างพื้นฐานในความรับผิดชอบในระดับเบื้องต้นแก่หน่วยงานภาครัฐ ภาคเอกชน และประชาชนทั่วไป เพื่อให้ใต้ข้อมูลความรู้ต่าง ๆ ที่เป็นประโยชน์ รวมทั้งการมีส่วนร่วน
                     4.2 จัดเก็บข้อมูลเบื้องต้น ทำสถิติ ปรับปรุง จัดทำฐานข้อมูลหรือระบบบสารสนเทศ ที่เกี่ยวกับงานวิศวกรรมโยธาและโครงสร้างพื้นฐาน เพื่อให้สอดคล้องและสนับสนุนภารกิจของหน่วยงาน และใช้ประกอบการพิจารณากำหนดนโยบาย แผนงาน หลักเกณฑ์ มาตรการต่าง ๆ
2. คุณสมบัติเฉพาะสำหรับตำแหน่ง
               	มีคุณวุฒิอย่างใดอย่างหนึ่งดังต่อไปนี้

	คุณสมบัติเฉพาะตำแหน่ง
	ค่าตอบแทน

	- ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางวิศวกรรมโยธา วิศวกรรมชลประทาน วิศวกรรมสุขาภิบาล วิศวกรรมสำรวจ และได้รับใบอนุญาตเป็นผู้ประกอบวิชาชีพวิศวกรรมควบคุมตามที่กฎหมายกำหนด หรือในสาขาวิชาหรือทางอื่นที่ ก.จ. ก.ท. หรือก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
	15,000.- บาท 



ทั้งนี้  หากมีการเปลี่ยนแปลงเกี่ยวกับอัตราค่าตอบแทน ให้เป็นไปตามประกาศ ก.ท.จ.ประจวบคีรีขันธ์ กำหนด

3. หลักเกณฑ์และวิธีการเลือกสรร
             	  ผู้สมัครต้องได้รับการประเมินสมรรถนะตามหลักเกณฑ์ ดังนี้
	สมรรถนะ
	คะแนนเต็ม
	วิธีการประเมิน

	๑. ความรู้ความสามารถทั่วไป (ภาค ก) 
   1.1 รัฐธรรมนูญแห่งราชอาณาจักรไทย  พ.ศ. 2560
   1.2 ความรู้ความสามารถทั่วไป เหตุการณ์ปัจจุบัน การเมือง เศรษฐกิจสังคม 
   1.3 ความรู้ในการใช้ภาษาไทย อย่างเหมาะสมแก่การปฏิบัติงานในหน้าที่
   1.4 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
    1.5 ความรู้เรื่องหลักปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว (ร.9)
    1.6 ประกาศคณะกรรมการพนักงานเทศบาลจังหวัดประจวบคีรีขันธ เรื่อง หลักเกณฑ์เกี่ยวกับพนักงานจ้าง ลงวันที่ ๒๙ มิถุนายน ๒๕๔๗ และที่แกไขเพิ่มเติม

๒. ความรู้ความสามารถที่ใช้พาะตำแหน่ง (ภาค ข)
    2.1 พระราชบัญญัติควบคุมอาคาร พ.ศ. ๒๕๒๒ และที่แก้ไขเพิ่มเติม 
    2.2 ความรู้ด้านวิศวกรรมโยธา เช่น ความรู้ทางด้านคุณภาพวัสดุงาน
ทางปฐพีกลศาสตร์
    2.3 ความรู้ด้านวิศวกรรมการบริหารจัดการงานก่อสร้าง
    2.4 ความรู้ด้านวิศวกรรมสำรวจและออกแบบ งานทางและโครงสร้าง
    2.5 ความรู้ในการวิเคราะห์โครงสร้าง และการออกแบบคอนกรีตเสริมเหล็ก
    2.6 ความรู้เกี่ยวกับระบบสารสนเทศทางภูมิศาสตร์ในงานวิศวกรรม
    2.7 จรรยาบรรณแห่งวิชาชีพวิศวกรรม
    2.8 ความรู้ที่เกี่ยวกับงานตาม "ลักษณะงานที่ปฏิบัติ" ของตำแหน่งที่สมัครสอบ
    2.9 พระราชบัญญัติควบคุมอาคาร พ.ศ. ๒๕๒๒ และแก้ไขเพิ่มเติมและที่แก้ไข
เพิ่มเติม
    2.10 ความรู้เกี่ยวกับงาน ลักษณะงานที่ปฏิบัติ ของตำแหน่งที่สมัครสอบ

๓. คุณสมบัติส่วนบุคคล 
    ๓.๑ บุคลิกภาพ ท่วงทีวาจา
    ๓.๒ ความคิดริเริ่มและปฏิภาณไหวพริบ
    ๓.๓ ทัศนคติ แรงจูงใจ
    ๓.๔ การตัดสินใจและการแก้ไขปัญหาเฉพาะหน้า
    3.5 ความรู้ความสามารถพิเศษ

	10๐

